
I0NTERIWA1ENSTAKWA 

NE  KARIWIIOSTON  TEIEIASONTHA. 


I.  TEIEIASONTHA. 

Sariwiioston  ken  ? 

Wakeriwiioston,  rakitenron  ne  Rawen- 
niio 

Onka  iakoriwiioston  ionlatiats  ? 

Ne  iakotenekwaheston,  akwekon  ionton- 
tats  tsini  hawennoten  Iesos. 

Nahoten  akoteniententsera  niakoriwiioston f 

Tsi  teieiasontha. 

Tho,  tetsiasonten. 

f  Rasenriakon  Roniha,  nok  Roienha,  nok 
Rotkon  Roiatatokenti ;  ethonaiawen. 

Kalke  nataieiasonten  f 

Tsinaehie,  tsi  nakotawe,  tsi  naonteren- 
naien,  tsinateiontskahonne,  tsinaekwentane, 
nok  oni  ne  watiakotonharenron  othenon 
aiakonikonhrotako  notkon. 


.  4 

Oh  niiawens  natiefasonten  f 
Ok  sa  ok  oriteko  n’Otkonserakssn  ;  senha 
wasakononwene  ne  Rawenniio,  wasakoia- 
nerenste  oni. 

Niawen  satenekwahestou, 

Sataskat  tsi  tetsiasontha, 
lesos  Kristos  hetsienteri ; 

Hetsenonwenn,  hetsenenton. 

Niawen,  lesos  Sewenniio, 
lonehrakwat  takitenron  ; 

Askon  n’akonnoronkwake, 

Askon  n’akateweienton. 


II.  TSINIHAIATOTEN  NE  NIIO. 

Onka  ionkwaiatison? 

Niio  sonkwaiatison. 

Nahoten  raweron  tsi  sonkwaiatison  f 

Raweron  :  aionkienterihake,  aionkenon- 
wehake,  aionkewennarakwake  oni  tsinen- 
we  eniakonnheke,  nok  nentiakoriwaieriton 
eniontsennonni  karonhiake  tsi  neniontonn- 
h  ok  ten. 

Toni  haiatolen  ne  Niio  ? 

Raonikonhroskon,  iah  othenon  tetiotokte 
tsini  haiatoten  ;  roronhison,  raonwentsison  ; 
akwekon  oni  raonhatsiwa  rawenniio  tsi 
tionnhe. 

Nahoten  aoriwa  tsi  ionlon :  raonikonhroskon? 

Ne  aoriwa  tsi  iatehaiatonte  ;  iahtehaia- 
taieronni ;  iah  kati  taonton  ahonwaken  non- 
wentsiake  iiens* 

Kanihenteron  ne  Niio  ? 

Oktiwakwekon  renteron  ;  karonhiake, 
onwentsiake,  onwentsiakon  oni. 

Ohnihalierha  kdronhioke  ? 

Sakotsennonniatennis  ne  tieteron. 

Ohnihalierha  nonwentsiake  ? 

Oriwakwekon  ratsteristha. 

Ohnihalierha  nonwentsiakon? 

Sakohrewatha  notkonseraksens  ;  etho  oni 
sakoiatonties  nonkwe  iakoriwanerahaks- 
kon. 

Ise,  Niio,  takiatison, 

Ise  takonnfietonhaties, 

Ikehre  :  riwennarakwak, 

Karonhiake  takatentsa. 

Iakotaskat  ronwanonwes,. 
lakotaskat  ronwanentons, 
Nonwentsiake  ronwaskaneks, 
Karonhiake  ronwatkathos. 


III.  ASENSERATOKENTL 

Totasawe  ken  ne  Niio  tsi  ronnhe  ? 

Iahten  ;  ok  sironnhe,  tiotkon  oni  enhron- 
nheke. 

Tonihati  ne  Niio  ? 

Saiatat  ok,  iah  taonton  tohka  nahatihake. 

Tonihati  raonhakon  ne  Niio  ? 

Asen  ;  Roniha,  Roienha  nok  Rotkon 
Roiatatokenti. 

Niio  ken  ne  Roniha  ? 

Niio  ne  Roniha  ;  Niio  ne  Roienha  ;  Niio 
oni  ne  Rotkon  Roiatatokenti. 

Asen  katiken  nihati  ne  Niio  ? 

Iahten  ;  ne  ok  ne  asen  natehaiasere  ;  saia¬ 
tat  ki  ok  tiotkon  ne  Niio  rawenniio  tsi 
tionnhe. 

Onka  kakowanen  nasen  nihati  ? 

Ok  satehonnas,  aseken  skanikonhrat,  ska 
wenniioserat  oni  tsi  asennihati. 

Ahwekon  ken  tehakanere  ne  Niio  f 
Akwekon  tehakanere,  aseken  oktiwakwe 
kontenteron;  tehakanere  oni  tsini  iakoni- 
konhrawens  akwekon  nonkwe. 

Ok  si  hanakere  Niio, 

Tiotkon  oni  enhronnheko ; 

Shaiatat  ok,  asen  tenhnon 
Natehaiasere  Niio. 

Iken  :  Roniha,  Roienha, 

%  Rotkon  Roiatatokenti  : 

Ok  satehonnas,  shaiatat 
Tiotkon  tsi  asen  nihati. 

IV.  ONKWE  ROTATONNI. 

Kanikaien  nasen  nihati  onkwe  rolonhon  f 
Nene  Roienha, [Iesos  Kristos  Sonkwawen- 
niio  ronwaiats. 

Onka  ronwateweton  Iesos  Kristos  f 
Onwari  ioiatatokenti  iate  kanakwaienteri* 
Oh  ni  iawenhon  tsi  ioteweton  n' Onwari,  iah 
se  te  kan'ikwai'enterihne  f 

Raonha  ne  Rotkon  Roiatatokenti  roson 
lesos  raieronke  nok  raotonnhetston  Qnwari 
kaiatakon. 

Nahoten  raweron .Niio  Roienha  tsi  onkwe 
rotonhon ? 

Raweron  :  aonsakenerensi  nonkwe  iako- 
naskwaientakwe  notkonseraksen  ;  raweron 
oni  :  aonsakeriwahtonte  ne  kariwaneren ; 
aonsakeskontako  nonkwe  onwentsiakon  ta- 
iakotonnhakarihon. 

TokensJce  katiken  [aiakotkaronnihon  nonkwe , 
niah  onkwe  tahotonhon  Niio  Roienha  ? 

Tokenske  akwekonjionkwe  aiakotetsira- 
ton  nonwentsiakon. 

Toni  wcnniseroten  rotonni  Niio  Roienha  f 

Ne  nonwa  konwaiats  Sahatonni  rawenni- 
sera0 

Ohni  hoieren  nonwentsiake  sireskwe  ne  le¬ 
sos  I 

Sakorionnienni  nonkwe  tbi  naieiere  naia- 
koiatatokentonhake  ;J  sakoseronnienni  oni 
ioianerenstakwa  nakotonnhetston  ;  sakoron- 
hiakense,  sakawenheiase  oni. 

Toni  ioriwahnerakwat  ! 

Niio  onkwerotatonni, 
lesos  Kristos  ne  ronwaiats, 
Nene  sesonkwaskontakwen, 

0  lesos  takewenniio  ! 
Konsennaiens  nok  konnentons, 
Hiatatienha  Rawenniio, 

Wari  oni  hiatatienha. 


v.  sesakoskontakwen. 

Rawenheion  katiken  Niio  Roienha  onlrne 
rotonhon  ? 

Rawenheion  tekaiasontne,  ne  rawenheia- 
ton  tsini  sakononwehon  nonkwe  ;  raweron; 
ii  akiheie,  akaonha  aiakonnheke  nonkwe 
nok  aiakoientake  aiontsennonni  karonhia- 
ke  tsinenwe. 

Toni  wenniseroten  rawenheion  ? 

Ne  nonwa  konwaiats  Ronwaiatanentalz- 
tonne  rawennisera. 

Toni  wenniseroten  shotonnheton  ? 

Ne  nonwa  konwaiats  Sonsahatonnhete 
rawennisera. 

Toni  wenniseroten  karonkiake  ieshawenon- 
ton  ? 

Ne  nonwa  konwaiats  lesos  karonkiake  son- 
sarete  rawennisera. 

Toni  wenniseroten  thonnhaon  ne  Rotko 
Roiatatokenti  ? 

Ne  nonwa  konwaiats  Rotkon  Roiatatoken¬ 
ti  rawennisera. 

Ka  thenteron  nonwa  ne  lesos  f 

Niio  tsini  haiatoten,  oktiwakwekon  then¬ 
teron  ;  nok  Orikwe  tsini  haiatoten,  karon- 
hiake  Gkaristiakon  oni  renteron. 

Sonkwaronhiakense  Iesosr 
Rawenheion  kaiasake ; 

Taonken  sonkwanonwehon  l 
Taonken  hoiatanonwet ! 

Shotonnheton,  sekon  sronnhe, 
Ieshenteron  karonhiake, 

Okaristiiakon  oni 
Roiatasetakwenhati^s. 

VI.  KENHEION. 

Akwekon  ken  entewenheie  ? 

Akwekon  entewenheie,  katke  ki  ok,  raon- 
ha  entennonton  ne  Rawenniio. 

To  nenioiatawen  ne  tewaieronke  kenha  ? 

Okenrokon  enkonwaiatata. 

latenwatkonten  ken  nokenrokon  ? 

Iahten  ;  tsi  nensewatonwentsiarisi  ense- 
watonnhete. 

Enkenheie  ken  nonkwatonnhetston  f 

Iah  ne  nonwenton  takenheie. 

Oh  kati  nenioiatawen  nonen  tenkiatekhasi  ne 
tewaieronke  kenha  ? 

Raonha  ne  Rawenniio  ok  sa  ok  tenhaia- 
torete  tsini  ioriwaien  ne  kariwiio  kariwak- 
sen  oni. 

Ka  kati  niienhenwe  nonkwatonnhetston  no¬ 
nen  tenhaiatoretakwenton  ne  Rawenniio  ? 

Tokat  karonhiake,  tokat  onwentsiakon, 
tokat  oni  tsi  tetieseronniatha,  kawenniio  ki 
tsineniakotateriwatsenriase. 

Enkiheie  katke  kiok, 
Rawenniio  enthennonton  ; 
Nok  tenhnon  enskatonnhete 
N’entsiwatonwentsiarisi. 

Karonhiake  ne  kaskaneks, 
Onwentsiakon  ne  ketsanis, 
Akwa  oni  ieronhiakens 
Tsi  tetieseronniatha. 


VII.  NONEN  IAKAWENHEION. 

Onka  ok  sa  ok  karonhiake  entente  neniaiheie  f 

Ne  niah  nonwenton  teiakoriwaneren  ;  ne 
oni  niakoriwanerenhenne,  nok  tsiakotatre- 
waton,  akwa  oni  tetsiakoriwaserakwen,  se~ 
kon  onwentsiake  siienskwe. 

Nahoten  iontsennonniatahwa  ne  karonhiake  f 

Ne  iontsennonniatakwa  tsi  ronwakens  ne 
Rawenniio,  ronwanonwes  oni  iatekakonte. 

Onka  onwentsiakon  eniente  f 

Ne  niakoriwanerahakskon  ronwawen- 
nontion  ne  Rawenniio,  nok  iahtetsiakota- 
trewaton  sekon  onwentsiake  tsi  lenskwe. 

Nakoten  teiontonnhakariatha  niakoriwane- 
rohahskon  nonwentsiakon  ? 

Ne  teiontonnhakariatha  1°  iakonikonh_ 
ranonwaiitha  tsi  iakoriwaneren  iahten  tsi 
tensewaterisionhe  ;  2°  teiontonnhakaria¬ 

tha  ne  tsi  ieiatakwekon  wahontetsirate  ot- 
sirake  iatewaswas  ;  3°  teiontonnhakariatha 
ne  tsi  iatekakonte  teiakotekhasion  ne  Ra- 
wenniio,  iah  nonwenton  tiiahonwaken, 
tiotkon  tenhnon  ensakoswenseke. 

To  nenwe  teniontonnhakariaseke  nonwent¬ 
siakon  ? 

Tsinenwe  enhronnheke  ne  Rawenniio  ; 
iah  kati  nonwenton  tataontaieiakenne,  ase- 
ken  iah  nonwenton  tiiahatonnhokten. 

Onka  tsi  tetieseronniatha  eniente  ? 

Ne  niakoriwiioston  kenha,  arekho  akwe- 
kon  tatetsiakoriwaserakwen  tsini  iakoriwa¬ 
neren  sekon  onwentsiake  siienskwe. 

Nahoten  ieronhiakentha  tsi  iahotiaktani  tsi 
tetieseronniatha  ? 

Ne  ieronhiakentha  tsi  iahtehon wakens 
ne  Rawenniio,  tiotkon  ronwaiatisaks  tsini 

honwanonwes  ;  ne  oni  ieronhiakentha  tsi 
wahontetsirate ;  katkehasane  entsiontiaton- 
tako,  karonhiake  eniente 

Keronhiaken  n’onwentsiake 
Takatentsa  karonhiake, 

Tosa  iaake  n’oneshon, 

Otsirake  iahte  wasWas. 

Takrewat  nonwa  tsi  ikes 
Nonwentsiake,  Sewenniio, 

Nok  tenhnon  askitenrane 
Nonen  enkiheionsere. 


VIU.  KAR1WANEREN. 

Nahoten  ne  kariwaneren  ? 

Kariwaneren  konwaiats,  tsi  ronwawen- 
nonties  ne  Rawenniio,  nok  tsi  konwawen- 
nonties  ne  Kentiolikwatokenti. 

Tonioriwake  tateioriwate  ne  kariwaneren  ? 

Teioriwake  :  enskat  kariwanerahaksera- 
kaion  nok  enskat  kariwanerahakserase. 

Nahoten  ne  kariwanerahakserahaion  ? 

Ne  kariwanerahakserakaion  konwaiats, 
ne  raotiriwanerahaksera  tonatierenton  non- 
kwe ;  tewakwekon  tionkiriwanerahakserar- 
hon  setewennakerate. 

Nahoten  ne  kariwanerahakserase  f 

Ne  kariwanerahakserase  konwaiats,  nok 
ii  ne  tionkwe  tewatsenries,  ii  tewatateriwa* 
nerahakserarhos,  nonen  ionkwanikonhro- 
ton  nonwentsiake. 

Toni  iotitiohkwake  ne  kariwanerahakserase  ? 

Teiotitiohkwake :  enskat  ioriwatsanit  nok 
enskat  kenniioriwasha. 

Nahoten  ne  ioriwatsanit  ? 

Ioriwatsanit  konwaiats,  ne  akwa  ioiatak- 
satha  nonkwatonnhetston,  skarisions  ioiane- 
renstakwa,  ionkwannhotons  karonhiake, 
nok  ionkwanaktaiennis  nonwentsiakon. 

Nahoten  ne  kenniioriwasaasonha  ? 

Kenniioriwasaasonha  konwaiats,  nok  e- 
ken  iotsiiohtonnis  nonkwatonnhetston,  ken- 
taksata  oni  ioianerenstakwa,  iah  sane  akwa 
teskarisions. 

Ise  sheriwahtontennis 
Iakoriwaneren  nonkwe  ; 
Sewenniio,  takiatokef, 
Xesos,  takiatatokentist. 

Ise  iontekwasentakwa 
N’iakoriwanerahakskon, 
Wari  senistenseriio, 
Askaterennaienhase. 


IX.  KONTIRIWANERAHAKSERAKWENIIOS. 

Toni  orkvaTce  ne  kontirkvanerahakserakwe- 
niiosmJ 

Tsiatak  niioriwake  :  kanaiesera,  kanion¬ 
sera, ®kanakwaiesatsera,  kanosasera,  iakao 
res,  kanakwensera,  nok  iakentorha. 

Nahoten  ne  kanaiesera  ? 

Kanaiesera  konwaiats,  ne  sotsi  iontatkon- 
nienstha  nakaonha  nok  iontatkenhronnis 
nakoren,  iienhre  :  iisenha  wakiatanehra- 
kwat. 

Nahoten  ne  kanionsera  ? 

Kanionsera  konwaiats,  ne  sotsi  iakoniko- 
nhranentakon  ne  kaientaon  nonwentsiake. 

Nahoten  ne  kanakwaiesatsera  ? 

Kanakwaiesatsera  konwaiats  ne  iontsteris- 
tha  ioteriwatehat  sonha. 

Nahoten  ne  kanosasera  ? 

Kanosasera  konwaiats,  ne  iakotatenikon- 
hrotakwen  nakoren  waontsennonni. 

Nahoten  ne  iakaoyes  f 

Xakaores  konwaiats  niateionterientarha 
tsi  teiontskahons  nok  tsi  iehnekirha. 

Nahoten  ne  kanakwensera  ? 

Kanakwensera  konwaiats,  ne  sotsi  onto- 
rianeron  nakonikonhra,  iakonnhas  aion- 
tatswen. 

Nahoten  ne  iakentorha  ? 

lakentorha  konwaiats  ne  iakoterihonko- 
htennitskon  kariwiiostonke,  nok  oni  ne  ion- 
nikonhrokta  kaiotensera  sonha  non  wen  t- 
siake. 

Oh  nahoten  ne  iontateriwanerahaktennis  f 

lontateriwanerahaktennis  konwaiats  ne- 
ne  tokat  iewennake,  tokat  ieweiennake,  ako- 
ren  waontatenikonhrenhawite  kariwaksen- 
ke,  iawet  iaontatreke  moneshon. 

Tsiatak  nikon  ne  ienaie, 
Ienosas,  ienakwaiesen, 
Iakoniion,  iakaores, 
Iakonakwens,  iakentorha. 

Skeriwaswens,  Sewenniio, 
Kariwaksenskwe  okonha  : 
Takitenr,  askienawase 
Aonkerihonti  oirjv’e. 

/  .  .  r 


X.  ASEN  NIKONTIRIWAKWENIIOS  RAWENNIIOKEc 

To  niioriwake  ne  kontiriwakweniios  Rawen- 
niioke  ? 

Asen  niioriwake  :  iakoriwiiostakon,  ia- 
korharekon,  nok  ronwanonwestha  Niio. 

Nahoten  ne  iakoriwiiostakon  f 

Iakoriwiiostakon  konwaiats,  tsi  sakowis 
ne  Rawenniionaontaiakawehtakon  tsinikon 
sakoriotasienni  nonkwe,  ne  ionkwarion- 
niennis  Kentiohkwatokenti. 

Kanontkaien  ne  kontiriwakv)eniios  ne  Ken¬ 
tiohkwatokenti  ionkwarionniennis  ? 

Elhonon  ieioteroron  tsi  ierihokta  Ttwa- 
kehtakon  Niio  Roniha  ne  ronaterennaientak- 

serison  lesos  ratikwekonne,  sathonreni  non- 
wentsiakwekon. 

Serihokten  iakoriwiiostakon  f 

Sewenniio,  tewakelitakwen  akwa  oriwiio 
tsinikon  ionkwarionaiennis  ne  Kentiokwa- 
tokenti,  aseken  ise  tisawenninekenhon  niah- 
taonton  asennowente. 

Nahoten  ne  iakorharekon  ? 

Takorharekon  konwaiats,  tsi  sakowis  ne 
Rawenniio  nakwah  aiakorhareke  tsini  sa- 
korharatstenni  nasakoienawase  ne  karon- 
hiake  aiontsennonni. 

Sohten  ne  iakorharekon  ? 

Sewenniio,  akwah  wakerhare  nenskiena- 
wase  tsinakiere  ne  karonhiake  akatsennon- 
ni ;  ne  enskitenrate  tsini  sonkwatsennonni- 
atenni  lesos  Sonkwawenniio,  aseken  ethoni 
skwarhararatstenni. 

Nahoten  ne  ronwanonwestha  Niio  ? 

Ne  ronwanonwestha  Niio  konwaiats,  tsi 
sakowis  ne  Rawenniio  ne  raonhaa  ahonwa- 
nonwehake  tsini  hoianere  nok  ne  raonha 
raoriwake  aiontatenonwehake  ne  sateia- 
konkwe  tsi  nakaonha  niiontatenonwes. 

Sokten  ne  ronwanonwestha  Niio  f 
Sewenniio,  sonhatsiwa  konnonwes  akeni- 
konhrakwekon,  aseken  iahtiiaiehewe  tsini 
saianere  ;  nok  ise  sariwake  khenonwes  ak~ 
wekon  nonkwe  tsi  nii  nikatatenonwes. 

Asen  ok  niioriwake 
Ne  konliriwakweniios, 

Watiesen  n’aierihokten, 

Eso  iontsennonniatakwa. 

Ne  iakoriwiiostakon, 

Nok  oni  iakorharekon, 

Nok  ronwanonwestha  Niio, 
lontatenonwestha  nonkwe. 


XI.  ATERENNAIEN. 

Nahotenkahwenies  asonkwentenre  ne  Rawen - 
niio  ? 

Tsi  ionterennaiens. 

Nahoten  ne  ionterennaiens  ? 

"  Ionterennaiens  koswaiats,  Rawenniioke 
iontennikonhrenhawitha  nahonwenniten- 
tase. 

Rathontats  ken  ne  Rawenniio  tsi  ionteren¬ 
naiens  ? 

Rathontats  ne  iakonitenton,  niiatekon  sa~ 
kotenre. 

Katke  niioteriwison  naionterennaien  ? 

Arahonne  tsi  nahontketsko,  tsi  nakotawe 
nok  tikate  ne  watiakotieronnionse  othenon 
nonwentsiake. 

Ohneniakoiatawen  riiahte  ionterennaiens  f 

Entsiakoteriwahtonse  tsi  iakoriwiioston, 
nok  enwatatenaskwaienhase  notkonserak- 
sen  tsi  iakonnhe. 

Raonhaa  ken  ronwennitentase  ne  Raicenniio 
tsi  ionterennaiens  ? 

lahten  :  ranonwes  oni  nakonwennitentase 
n’Onwari,  ahonwennennitentase  oni  Eron- 
1  hiakehronon  nok  n’Akoiatatokentison, 
naionkiwennakaratate  tsi  tewaterennaiens^ 

Kanikaien  ne  kontiiatakweniios  ionteren- 
naientakwa  ? 

Ne  1®  Takwaienha  ne  Iesos  roterennaien- 
takserison  ;  2°  Onwari  tekonnoronkwanio7ir 
ne  raotiwenna  ne  Raronhiakehronon  nok 
n’Arisawet  oiatatokenti. 

Onka  ioson  noia  sonha  ionterennaientakwa  ? 

Nene  Kentiohkwatokenti  nok  n’Akoiata- 
tokentison. 

Tiotkon  tewaterennaien, 

Tiotkon  ionkwanitentonhak, 

Niatekon  lentewatenlsa, 
Ensonkwentenranion  Niio. 

lonwesen  aionterennaien, 
lawet  Niio  taietaren  : 

Iakotaskat  n’ieweiente, 
Sakotsennonniaiennis. 


XII.  ORIWATOKENTIKOWA. 

Toni  karihoten  n’ Oriwatokentikowa  ? 

Oriwatokentikowa  konwaiatsne  nakwah 
iraonhalesos  roriwison  naiakoiatatokentiste 
eonkwe. 

Nahoten  hanoronstakon  n’  Oriwatokentikowa  ? 

Ne  kanoronstakon  n’Oriwatokentikowa, 
Isi  etho  roien'lesos  tsinikon  sonkwatsennon- 
matenni  sasonkwaronhiakense  sasookwen- 
Jaeiase  oni. 

Toni  oriwake  ri OriwatoJeentikowa  f 

Tsiatak  niioriwake  :  lontatenekwahestna, 
Iontatkentsiokhas,  Okaristia,  Sewatateron- 
kwenni,  lontatiatokhas  teiakokonhentons* 
Iontaterihontakwa  naiehasen,  nok  Tewate- 
ranekensera  token  ti . 

Toni  karihoten  lontatcnekwahestha  f 

Iontatenekwahestha  konwaiats,  Oriwato- 
kentikowa  ne  skarakewatha  kariwanerahak- 
serakaion,  kariwanerahakserase  oni  aiako- 
riwaientake  ;  ionkwaniserawis  ne  Rawen- 
niio,  nok  ionkwanistenserawis  lesos  raolio- 
hkwatokenti. 

Toni  karihoten  Iontatkentsiokhas  f  . 

Iontatkentsiokhas  konwaiats,  Oriwato- 
kentikowa  ne  ionkwaiatawis  Niio  Rotkon 
Roiatatokenti,  sonkwaianerenstha  tsi  son- 
kwatiennis,  sonkwanikonhrahnirats  oni  ne 
kariwiioston  aetewenheiate. 

Toni  karihoten  Okaristia  ? 

Okaristia  konwaiats,  Oriwatokentikowa 
ne  roiatasetakwenhaties  raonha  lesos  Son- 
kwawenniio,  akwa  tsini  haiatoten  karonhia- 

Ike,  iken  ne  raieronke,  raonekwensa,  rao- 
tonnhetston  akwekon  oni  ne  raoniiosera, 
otho  ionatasetakwenhatie  tsi  kaieronni  ka- 
natarok  kenha,  otsitsia  kenha  oni. 

Toni karihoten  Ohaseratokenti  f 

Ohaseratokenti  konwaiats,  tsi  rahasens  ro~ 
riwaiennis  ne  Rawenniio  Iesos  raieronke 
nok  raonekwensa. 

Toni  karihoten  Sewatateronkwenni  ? 

Sewatateronkwenni  konwaiats,  Oriwato 
kentikowa  ne  skarakewatha  tsini  iakoriwa 
neren  tsinahe  tiakotenekwaheston. 

Toni  karihoten  lontatiatokhas  teiakokonhen- 
ions  ? 

lontatiatokhas  teiakokonhentons  konwa¬ 
iats,  Oriwatokentikowa  ne  tsiotsientha  tsi 
teiokoniientons  onkwatonnhetston ;  arens 
oni  tsiotsientha  nieronke  naonsaionton  tsi 
iakononwaktani. 

Toni  karihoten  Jontaterihontakioa  ne  rati- 
hasens  ? 

-  lontaterihontakwa  ne  ratihasens  konwa- 
iiats  Oriwatokentikowa  ne  Iesos  ronwariwa- 

wase  oriwatokentisonha,  nok  rotiienawase 
oni  ahotiriwaieritonhatie  tsini  honateri- 
honte  nonwentsiake. 

Tonikarihoten  TewctteranekenseratoZcenli  ? 

Tewateranekenseratokenti  konwaiats,  Ori- 
watokentikowa,ne  iatekakonte  teiakorahne- 
kens,  iawet  tsionkwetat  akenhake  ne  teion 
kwetake,  nok  iakoienawase  oni  kariwiios- 
tonke  aiontatehiaron  ontatienha  enkenhake* 

Oriwatokenli  kowa 
Tsialak  nihoriwisannhon 
Ne  Iesos  Sonkwawenniio, 
Thetsitewanonweratont. 

Ne  sonkwaianerenstakwa, 
Sonkwaiatatokentistha, 
Sonkwanikonhriiostakwa, 
Sonkwanikonhraniratha. 


XIII.  IONKIIATENIENTENSE. 

To  naieiere  ne  karonhiake  aiontsennonnip 
Ahomvawennaieritseke  ne  Rawenniio, 
akonwawennaieritseke  oni  ne  Kentiohkwa 
token  ti. 

Toni  hawennake.  ne  Niio  rawenniio  tsi 
tionnhe  ? 

Oieri :  «Saiatat  ok  Niiohetsewenniiostak.» 

Nahoten  konwaiats  Kentiohkwatokenti  ? 

Kentiohkwatokenti  konwaiats  ne  raon- 
ha  Iesos  rotiohkwison,  akotiohkwakwekon 
iakoriwiioston  teieiasontha,  sakotsteri'stha 
Ariwawakonkowa  ne  ronwakowanen,  Rati- 
riwawakonson  ronwaienawasehaties. 

Iah  Teen  laonton  karonhiake  aiontsennonni 
niahte  ieiatare  ne  Iesos  rotiohkwison  l 

Iah  taonton,  aseken  nene  raonhaa  rotioh¬ 
kwison,  ratakwenniahienni  ne  raoianeren- 
.sera. 

Toni  hawennake  ne  Kentiohkwatokenti  ? 

Tsiatak  :  u  Tsiatarak  Ohaseratokentonke.’* 

Oieri  ni  hawennake 
Ne  Rawennio  tsi  tionnhe, 

Nok  tsiatak  nikawennake 
Nene  Kentiohkwatokenti. 

Sateseriwaieritsek  ; 

Tosa  satennikonhriokt ; 

Karonhiake  katke  sonha 
Iotsennonniat  iensatkatho. 

XIV.  IOIANERENSTAKWA. 

Nahoten  ne  Ioianerenstakwa  konwaiats  f 

Ne  Ioianerenstakwa  konwaiats,  tsi  sako- 
tenre  ne  Rawennio,  sakowis  naiakoianereke 
nonwentsiake,  naiontsennonni  nohnaken 
karonhiake. 

Nahoten  sonkwentenratha  ne  Rawenniio  ? 

Akwekon  ne  sonkwentenratha  tsi  sonkwa- 
ronhiakense  nok  sonkwenheiase  lesos. 

Oh  niiot  tsi  sonkvoentenre  ne  ioianerensta- 
kwa. 

Arens  sonkwanikonhratas  tsi  tewateren- 
naiens  ;  nok  ne  senha  kontihawanions  nio- 
ianerenstakwa  okon,  n’Oriwatokentikowa 
konwaiats. 

Iah  katiken  taonton  nok  akaonha  aienrhe- 
ke  aontakeriwaicrite  ? 

lahnonwenton  tiiaonton,  niahtasakoiena* 
wasere  ne  Rawenniio. 

Oh  neniakoiatawen  ne  ionteraiatakwa  tsi 
tesakosw  ate  tennis  ne  Rawenniio  ? 

Asatakon  eniakonnheke,  nok  kariwanera. 
hakserakon  eniontonnhokten. 

Arens  sonkwanikonhratas, 
Sonkwanonks  ne  Rawenniio  ; 
Tosa  tewateraiatak, 

Ok  sa  hetsitevvatontats. 

Iah  nonwenton  tiiaonton 
N’aetewateweienlon 
N’iahtasonkwawire  Niio 
Ne  raoianerenstakwa. 


XV-  SEWATATERONKWENNI. 

Toni  karihoten  Sewatateronkwenni  ? 

Sewatateronkwenni  konwaiats,  Oriwato 
kentikowa  ne  skarakewatha  tsini  iakoriwa- 
neren  tsinahe  tiakotenekwaheston. 

Akwefton  ken  skarakewatha  nok  oni  ne  io - 
riwatsanitenions  t 

Akwekon  skarakewatha  kawennio  aieri 
waierite  oriwakwekon  tsini  hotenienten  ne 
Rawenniio. 

To  kati  niioriwake  aieriwaierite  naonsonte- 
rakewe  f 

Wisk  niioriwake  :  1°  aieriwisake  tsinikon 
akoriwaien  niotaksen  ;  2°  aonsaiontonnha- 

kanonni  ;  3°  aionterientasa  ;  4®  ahonwari- 
hoktase  lesos  roriwawase  tsinikon  iakehiare; 
5\  taonsaieriwaserako. 


§  1.  AIERIWISAKE. 

To  naieiere  naieriwisake  ? 

Aiontiatarako  tsi  ionkwehne,  ahonwenni- 
tentase  ne  Rawenniio,  aiairon  :  cc  Sewenniio 
u  tsi  konnhe,  ise  saterientare  tsini  vvakeri- 
u  waneren,  aseken  iah  othenon  te  sanekhe- 
u  rens  ;  takitenr  kati  aonsakehiarane  tsini- 
u  kon  konnikonhraksaton,  aontiesenhake 
u  taonsakeriwaserako  tsi  sekon  skennen  ikes 
cc  non wentsiake,  tosa  askrewate  nonwentsia- 
u  kon  tsi  nenkatonnhokten.’, 

To  nonvoa  naieiere  ? 

Onen  tenhnon  nonwa  aonsaiontatehiah- 
rakwen  tsini  ionnontonnionkwa,  tsini  ionta- 
tiatha  nok  tsini  iontieranions  kanonskon, 
atste,  ononsatokentike  nok  onika  ok  nonwe 
itiens. 

l  2.  AONSAIONTONNHAKANONNI. 

Oh  naieiere  nonen  saeriwatsenri  tsi  iako¬ 
riwaneren  ? 

Aonsaiontatrewate  n’akonikonhrakon, 
akwa  aonsaieriwaswenseke  tsini  iakoriwa¬ 
neren. 

Toni  karihoten  aonsaiontatrewate  1 

Aonsaiontatrewate  konwaiats,  akwa  aon¬ 
saieriwaswenseke  tsi  iakoriwaneren,  nok 
aionterientasahaseke  oni  iah  taonsaieriwa- 
nerake  nohnaken. 

Aonton  ken  nakaonhatsiwa  aonsaieriwa¬ 
swenseke  tsi  iakoriwaneren  ? 

Iah  taonton,  tsi  ok  ahonwaneken  ne  Ra~ 
wenn;io  asakonikonhrataa  naieriwaswen 
tsi  iakoriwaneren  ;  nok  oni  taieiatorete  na- 
kaonha  tsini  ioriwake  ieriwaswatha  ne  ka- 
riwaneren. 

Eso  ken  ioriwake  ieriwaswatha  ne  kariwa- 
neren  ? 

Eso  ioriwake  :  1°  Taieiatorete,  aonhaa 

tsini  ioriwatsanit  ne  kariwaneren,  aseken 

ioiataksatha  nonkwatonnhetston,  tsiniiot 
notkenseri  kentaksatha  ne  tewaieronke 
kenha  tsi  wetewenheie  ; 

2*  Taieiatorete  tsina  teiotenonhianiton 
ensakohrewate  ne  Rawenniio  nonwentsia- 
kon,  enskat  ok  oni  aiakoriwanerenhake  ; 

3®  Taieiatorete  tsini  iakokaronnis  ne  ka- 
riwaneren,  iken  tsaeriwanerake  tiakotka- 
ronniaton  ioianerenstakwa  nakotonnhets 
ton,  iah  oni  tetsionwesen  nakonikonhrakon 
akwekon  oni  iahte  tsiakonaktaien  ne  karon- 
hiake  ; 

4®  Taieiatorete  aonhaa  ne  kariwaneren 
roiatanentaktakon  Iesos  Sonkwawenniio  te- 
kaiasonteke,  ne  rawenheiaton  sasonkwen- 
heiase  ; 

5®  Taieiatorete  tsi)ii  ioriwatsanit  ronwa- 
nikonhraksatha  ne  Rawenniio,  raonhatsiwa 
tsini  haiatanoron,  tsini  honikonhriio,  tsini 
hotanitenraskon,  akwa  iah  othenon  tetio- 
tokte  tsini  haiatoten. 

Nahoten  ietokatha  tohenshe  tsieriwaswcns 
tsi  iqkoriwanerm  f 

Ne  ietokatha,  1°  tsini  iosatsle  iakonikon- 
hranonwaks,  tikenha  tsi  iakoterientare  aia- 
konikonhranonwakseke  nothenon  alakoi- 
karonniaton  nakwah  ienoronkvva  ;  2°  Ne 
oni  ietokatha  tsi  wahonwariwaienhase  se- 
sakoronkwenni  tsineniakoiatawen,  tsinen- 
sakoierase  ;  3°  Ne  oni  ietokatha  tsini  ionts- 
teniarons  taonsaieriwaserako. 


§  3.  AIONTERIENTASA. 

Iah  ken  taonsonterakewe  tsi  iakoriwaneren 
iahte  iakoterientason  ? 

Iah  enskatha  taonsonterakewe  okeken 
senha  ronwanikonhraksatha  ne  Rawenniio, 
ne  ronwawennoretakwa  tsi  iontons,  6 hen 
sewakatonnhakanonni,  iahse  tokenske'  te- 
ken. 

Nahoten  ietokatha  tsi  iah  tokenske  te iako¬ 
terientason  ? 

Ne  ietokatha,  onen  tsini- trawenhon  ionts- 
teristha  kariwaksenskweokon  'ne  iontsteris- 
takwe  arekho  tsi  tsionta(ei:dhkwenni. 

Sen  ha  katiken  ioriwatsanit  naonsaiontste- 
riste  kariwaksen  tsiakorihontionne  ? 

Senha  ne  ioriwatsanit,  aseken  ronwaken- 
renseronnis  ne  Rawenniio  sakotenronne. 

Onka  senha  oriwiio  tsi  tsiakotatrewaton  ? 

Ne  konwaiats  senha  oriwiio  tsi  tsiakota- 
trewaton,  nene  niatehaiati  ne  Rawenniio  ra- 
oriwa  tsi  tsiontatrewatha  tsini  iahtiiaihewe 
tsini  hoianere. 

Nahoten  iontsennonnidtakwa  netho  niiot 
tsini  tsiakotatrewaton  ? 

Ne  iontsennonniatakwa  ok  sa  ok  sontera- 
kewe  n’akoriwanerahaksera,  kawenniio  ki 
ionskaneks  naonsaiontateronkwase. 

Onka  ne  tikenha  oriwiio  tsi  tsiakotatrewaton  f 

Ne  konwaiats  tikenha  oriwiio  tsi  tsiakota¬ 
trewaton,  nene  neoktsiontatrewatakwa  tsini 
wahetken  ne  kariwaneren,  tsi  oni  niietsanis 
noneshon,  nok  tsini  iennhafcens  ne  karon- 
hiake. 

Nahoten  iontsennonniatakwa  nehniiot  tsi 
tsiakotatrewaton  ? 

Ne  nennee  iontsennonniatakwa,  ensewate- 

rakewe  sane  nakoriwaaerahaksera,  tsi  ok 
tenhnon  ensakoterennaienhase  ne  skarake- 
watha. 

Nahoten  iontsennonniatakwa ,  ne  ok  aoriwa 
tsiontatreivatha  nothenon  sonha  nonwentsiake  ? 

Iah  othenon  te  iontsennonniatakwa,  ase- 
ken  iahtehaiatare  ne  Rawenniio  tsi  tsiako- 
tatrewaton. 

Akwekon  ken  iontsennonniatakwa  ne  ien- 
hoktha  Tsiontonnhakanonniatha  f 

Iah  akwekon  te  iontsennonniatakwa,  iken 
notiahke  ne  ok  ne  iontsorianeronkwas,  iahse 
tokenske  tetiakawehtakwen  nakaweriane. 

Sewaterakewas  ken  tsi  iakoriwaneren  ne 
tsioriwat  iate  tsieriwaswens  ? 

Iah  othenon  te  sewaterakewahtha  ;  tsi  ok 
akwekon  satetsieswens  ne  ioriwatsanit  na¬ 
hoten,  ne  ok  ensewaterakewe  akwekon. 

To  kati  niiakoiatawens  niakoriwaneraha- 
kskon ,  tiotkon  sane  tsiontateronkwennis  nok 
iahte  tsiontatrewatha  f 

Iah  othenon  te  tiotokte  tsini  iakoriwane- 
renhenhaties,  senha  iontatenikonhranirats 

kariwaksenke,  iahtetsietsanis  naeriwane- 
rake,  nok  oni  sewatierens  oktontaiawentsi 
wahiheie,  iate  tsiakotatrewaton. 


§  4.  AHONWARIHOKTASE. 

Kani  kaien  ne  kaierihaton  aieriwaierite  ? 

Ahonwarihoktase  Iesos  roriwawase  tsini- 
kon  iakoriwaien  ne  iotaksen. 

Oh  naavoen ,  ioriwatsanit  iakoriwaseton , 
tsioterakewen  ken  notiake  tsi  iakoriwanerenf 

lah  enskaiha  tetsioterakewen  ;  ne  tenhnon 
senha  ioriwatsanit  iakoriwanerahakton, 
aseken  iakoriwaiesaton  sewatateronkwenni. 

Tonaieiere  nonen  sesakoronkwennire  ? 

Ok  etho  taiontontsoten  tsi  renteron;  taie- 
iasonten,  aiairon  :  Rakeni,  takwateren- 

“  naienhas,  aseken  wakeriwanerahakskon ;  ” 
nok  aierihokten  Tsiontateronkwennitha. 

Tomieiere  nonen  iakorihokte  tsi  iakoriwa¬ 
neren  ? 

Aiairon:  Ethonikonkehiare:  Rake ni,akw chon 

sakatalrewate  nok  oni  tsinikon  niahte  kehiare ; 
askitenre .  askenatonhase  taonsakeriwaserako. 

Tonaieiere  nonen  ivasakoterennaienhase  ne 
skarakewatha  ? 

Ethone  akwa  aionkwisron  nakonikonhra- 
kon  aonsaiontatrewate  ;  aienrheke,  iah  non- 
wenton  taonsakeriwanerake  nohnaken ;  nok 
skennenha  aerihokten  Tsiontonnhakanon- 
niatha. 


§  5.  TAONSAIERIWASERAKO. 

Nahoten  ne  teskariwas&aJcwen  konwaiats  f 

Teskariwaserakwen  konwaiats,  tsi  shon- 
wanikonhraseronnis  ne  Rawenniio  ronwa- 
sentennihne,  nok  oni  tsiontatenikonhrase- 
ronnis  nonkwe,  iontatenikonhraksatonne. 

Nahoten  shomvanikonhraseronniatha  ne  Ra¬ 
wenniio  ? 

Ne  shonwanikonhraseronniatha,  atatiesa- 
ton,  atatitenron,  entakon,  karonhiakenhon  ; 
ne  oni  shonwanikonhraseronniatha  naieri- 
waierite  tsi  nahoten  ensakonatonhase  sewa- 
tateronkwennike  lesos  roriwawase. 


Nahoten  tsiontatenihonhraseronnialha  non - 
ftatekenson  f 

Ne  tsiOntatenikonhr'aseroriniatha  naon- 
saiontatieritse  tsini  iontatkaronni. 

0  Iesos  !  akwa  kaskaneks 
N’aonsakatatrewate, 
Aonsaionkeronkwase, 

Takitenr,  tosa  katiesat. 

Sewenniio,  askilenre, 

Tetswatet  n’akenikonhra, 

Tasrite  n’akeriasa, 

Tasnerensi  n’akennasa. 


XVI.  OKARISTIA. 

Toni  karihoten  Okaristia  ? 

Okaristia  konwaiats,  Oriwatokentikowa, 
ne  roiatasetakwenhaties  raonha  Iesos  Son^ 
kwawenniio,  akwa  tsini  haiatoten  karonhia. 
ke,  iken  ne  raieronke,  raonekwensa,  rao- 
tonnhetston  akwekon  onine  raoniiosera  etho 
ionatasetakwenhatie  tsi  kaieronni  kanata- 
rok  ken  ha,  otsitsia  kenha  onL 

Katke  nihoriwison  Iesos  Okaristia  f 

Entakta  tsihonwariosere. 

Naheten  raweron  tsahariwisa  n^Okaristia  T 

Raweron,  tiotkon  akariwateke  kariwiios<- 
tonke  tsini  hoieren  sahonwario. 

Oh  nihoieren  sahonwario  ? 

Rowenniioston  Niio  Roniha  ne  raieronke* 
raonekwensa  nok  raoronhiakensera  ne  taon- 
sahariwaserakwate  tsini  iakoriwaneren  non- 
kwe. 

Sehon  ken  nonwa  nihowenniiostha  ne^Roni- 
ha  tsini  hoieren  nethone  ? 

Sekon  nihowenniiostha  tsi  iakohasen  ma¬ 
te  wenniserake. 

Teskiatieren  katiken  tsi  iakohasen  tsini  hoie¬ 
ren  sahonwario  ? 

Akwa  ok  ne  saoriwat  wataties,;  sekon 
nonwa  niate  kahaserake  iakohasenton  se- 
sonkwaskontakwenhaties. 

Oh  nihatierha  Iesos  Okaristiakon  f 

Onen  tsini  tiawenhon  shonikonhraseron- 
nihaties  ne  Roniha  tiotkon  ronwanikonhra. 
ksatanions  nonkwe ;  sakotenranions  oni  on- 

ka  kiok  wahonwaiatisake  nok  oni  sakotien- 
nis  ne  ronwanaktotani  nakonikonhrakon. 

Sonkwannhaon  hen  tie  Rawenhiio  naetewaia - 
taraseke  Okaristia  f 

Akwa  sonkwannhaon,  ensakohrewate  oni 
niahte  iontsteristha  asakotienhase,  iken  ron- 
wanaktannhese  akaweriane,  katkeha  oni  ne 
raonha  ensesakonaktannhese  karonhiake. 

Nqhoten  iontsennonniatakwa  naeiatarane  ? 

Ne  iontsennonniatakwa  tsi  raonha  lesos 
sakotiennis  onwe  akwa  tsini  haiatoten  ka- 
ronhiake;  ne  oni  iontsennonniatakwa  tsi 
akwa  wahaianerenste  nakotonnhetston. 

Akwekon  ken  iontsennonniatakwa  naeiata¬ 
rane  ? 

Iah  akwekon  te  iontsennonniatakwa  ; 
Otiake  okeken  senha  iakotatkaronniionhatie 
tsi  sakotiennis. 

Oh  nakentiohkoten  niah  othenon  te  iontsen¬ 
nonniatakwa  tsi  sakotiennis  f 

Nene  kentiohkwaksenskwa,  iakoriwase- 
ton  sewatateronkwennike  ;  nok  otiake  ori- 
wakwekon  sane  ronwarihoktani  ne  sesako 

ronkwenni,  nok  iah  te  tiakonikonhrasaha- 
toa  niatekakonte  aonsaiakorihonti  ;  nok 
otiake  tsiniiot  ne  iontennowentha  nahente- 
rontake  Okaristiiakon. 

Akawentakon  ken  niienhre ,  akiatarane  f 
Akwa  akawentakon  ne  skennen  tiiakon- 
nhe.  Asonthen  naontaiontasawen  niah  othe- 
non  taonsaieke,  iah  oni  othenon  taonsaieh- 
nekihra. 

Teiontskahons  ken  n’Okaristia  f 
lahta  teiontskahons ;  ok  skennen  tahonh- 
nekwane. 

To  naieiere  nonen  sakoliennire  ? 

Akwa  aionteweienton  tsini  kahaseres  ieia- 
tarasere  ;  aierihokten  ieiatarastha. 

Nahoten  ieherha  tsi  iehasentakwa  nonen 
iehasenne  ? 

Kanatarok  ieherha  otsitsia  oni. 

Tiotkon  onte  ken  kanatarok  iken  otsitsia  oni  f 
lahten.  Tsinahawennahnoton  ne  rohasen 
tsini  hoieren  lesos  sahasa  n’Okaristia,  etho- 
ne  natesewattenies  ne  kanatarok  otsitsia  oni? 
lesos  raieronke  nok  raonekwensa  watons. 

Tsi  tehmaks  n'Okaristia ,  icih  ken  tatehoia- 
iiahs  Iesos  ? 

Iahten;  ne  ok  tehaiaks  tsi  kanataraieronni. 

Kanonkwati  raiatare  Iesos  nonen  teiakohha- 
sion  n'Okaristia  f 

Oktatetsiaronkon  tehaiatare, 

Tokat  kenniwaa  sakonnhonton ,  raiatakwekon 
hen  sakotienni  f 

Raiatakwekon  sakotienni,  aseken  raiata- 
manon  Okaristiiakon. 

Tokat  tekaiasere  ensakonnhontho ,  tekeni  ken 
tensakotienhase  ? 

Iahten  ;  enskat  ok  ioriwentaon  ensako- 
tienhase. 

Thahtenties  ken  Iesos  karonhiake  nonen 
wahatien  n1  Okaristiiakon 

Iah  heren  tehretka  ;  tenteron  karonhiake 
renfceron  oni  Okaristiiakon,  aseken  iah 
othenon  tehonoronse. 

Tekiattihen  onto  ken  n'Okaristia ,  ne  tekaia- 
sonte  1 

Akwa  eso  tsi  tekiattihen  ;  iken  ne  tekaia- 
sonte,  ne  ok  watenientenstakon  tsi  ronwaia- 

tanentakton  ;  nok  n’Okaristiiakon  token ske 
onwe  renteron. 

Toni  karihoten  naonticsale  tsi  sakotiennis  f 

Ne  aonhatsiwa  ioriwalsanit  tsinikon  ieri- 
wanerahaktha  nonwentsiake. 

To  naieiere  ne  iakotahiiakhe  ahonwaiente- 
rhane  ne  Rawenniio  ? 

Niate  wenniserake  ahonwanekenniheke 
nasakotenre,  karo  naiaiheie,  tosa  nonwen- 
ton  aiontiesate  tsi  ensakotienhase. 

To  naieiere  naienrheke ,  tosa  akatiesate  f 

Aonsaiakorihonti  tsini  iakoriwannhikon- 
haties  ;  akonwatekwenniheke  ne  kariwak- 
sen,  nok  akonwehiahrontie  tsi  iakoriwiios- 
ton. 

Toni  ioterihonte  riOkaristia? 

Tekeni  teioterihonte,  Rawenniioke,  tenh- 
non  onkwehne,  aseken  aonha  n’Okaristia 
te tsiakorah nekens  nonkwe  nok  ne  Rawen¬ 
niio,  tehonatekhasionne. 

Oh  niiot  tsi  ioterihonte  ne  Rawenniioke 
nonkwati  ? 

Ne  tsi  iatetsiotatawi  naonnise  katsenen 
sonha  ronwaienniskwe  ne  Rawenniio,  nok 

nonwa  ne  ok  shonwaiennis  lesos  raieronke 
nok  raonekwensa  ;  none  Iehasens  konwaiats* 
Oh  niiot  tsi  ioterihonte  onkwehne  nonkwati  f 
Ne  nennee  tsi  sakotiennis  naeiatarane, 
ratsientani  nakotonnhetston,  aiakonikon- 
katsteke  tosa  aiakosenni  notkon,  tsi  iieks 
ne  raieronke  nok  raonekwensa;  ne  Oriwa - 
tokentikowa  konwaiats. 

laJconciktote  ken  nokti  iakorikwesonha  ahon- 
waienhase  ne  Rawenniio  lesos  raieronke  nok 
raonekwensa  1 

Ok  eken  ioteriwison  niakoriwiioston  okon 
tsi  ionterennaiens  taiakoienawakon  ne  roha- 
sen,  nahonwaienhase  lesos  raieronke  nok 
raonekwensa,  aienrheke :  akanoronke  tsi 
katerennaiens. 

Okaristiiatokenli, 

Konwenniiostha  tsi  konnhe, 
Konnoronkwa,  konniahesen, 
Konsennaiens  nok  konnentons. 

Sase  iahte  konkens,  lesos, 

Tsi  nonwa  nisataseton, 

Senha  ok  eken  kaskaneks 
Ok  sa  n’askataweiaten. 

XVII.  IONTaTKENTSIOKHAS, 

Toni  karihoten  ionta t kentsiokhcis  f 

lontatkentsiokhas  konwaiats  Griwatoken 
tikowa  tsi  sakotiennis  ne  Rotkon  Roiatato- 
kenti,  nasakonikonhrahnirate,  ne  tosa  aia- 
kosenni  notkonseraksen  nonwentsiake. 

Onka  ne  Rotkon  Roiatatokenti  f 

Ne  nashen  ratontha  nashen  natehaiasere 
ne  Niio. 

Rawenniio  ken  ne  Rotkon  Roiatatokenti  T 

Akwa  ne  sahaiatat  Rawenniio  ne  Roniha 
nok  Roienha  nok  Rotkon  RoiatatokentL 

Oh  nikarihoten  tsi  sakotiennis  ne  Rokon 
Roiatatokenti  ? 

Sakowis  onikonhratokenti,  etho  iawet 
naiakonikonhrotenhake  tsini  honikonhro- 
tenne  lesos  onwentsiake  sireskwe. 

Akwekon  ken  sakowis  netho  naiakonikonhro¬ 
tenhake  ? 

lahten  ;  tsi  ok  niakon  nakwa  iakotenni- 
konhraseronni. 

Akwa  katiken  iotsennonniat  naontalkentsio-% 
khawe  f 

Akwa,  aseken  ne  skakwatakwas  naiako- 
tiesaton  tsi  iakotenekwaheston. 

Senha  katiken  ieiatanorons  kariwiiostonke 
nonen  iakotkentsiokha  ? 

Senha  ;  aseken  tsi  sakawenhienarlion 
Ariwawakon  wenhienatokenti,  iiore  onwe 
neiatake  tsi  sakoiatarakwen  ne  Rawenniio, 
tsiniiot  nakoskenrakehte,  asteson  aiakote- 
riiohake  notkonseraksen. 

Kariwaksen  katiken  niahte  iontsteristha  na- 
sakokentsiokhawe  ? 

Akwa  kariwaksen,  aseken  tsiniiot  niah- 
tiiekaieri  tsi  iakoriwiioston  narekho  teia- 
kotkentsiokha  ;  raonha  Ariwawakon  ensa- 
koieritse  tsi  iakoriwiioston  nensakokent- 
siokhawe. 

Tonaieiere  naieriwaierite  tsi  iakotkentsio¬ 
kha. 

Akwa  akonikonhrakwekon  aiakoterienta- 
sonhonhake,  aienrheke  :  tsinenwe  enkon- 
nheke,  enkiatakennhaseke  ne  kariwiioston 
kewennake  keweiennake  oni. 

IONTERENNAIENTAKWA. 


Teieiasontha. 

f  Rasennakon  Roniha,  nok  Roienha,  nok 
Rotkon  Roiatatokenti.  Ethonaiawen. 

lesos  roterennaientakserison. 

Takwaienha  ne  karonhiake  tesiteron,  aie- 
sasennaien,  aiesawenniiostake,  aiesawenna- 
rakwake  nonwentsiake  tsiniiot  ne  karon 
hiake  tiesawennarakwa. 

Takwanont  ne  kenwente  iakionnhekon 
niatewenniserake ;  sasanikonrhen  nionkwa- 
riwaneren,  tsiniiot  nii  Isionkwanikonrhens 
othenon  ionkinikonhraksaton  nonkwe ;  tosa 
aionkwasenni  ne  kariwaneren,  akwekon 
erensawit  niotaksense.  Ethonaiawen. 

Rctronhiakcronon  raowenm. 

Onwari,  tekonnoronltwanions.  ise  tsiati 
ioianerenstakwa,  Rawenniio  senikwekon, 

sonhaa  nakonnhetien  tsini  hiakonniensta 
ne  Niio,  lesos  oni  hetsienha  raonhaa  tsini 
honwasennaiens. 

Onwari  saiatatokenti,  Niio  hetsienha,  ta- 
kwaterennaienhas  ionkwariwanerahakskon 
nonwa  nok  oni  tsi  nentiakwenheionsere. 
Ethonaiawen. 

Ratikwekonne  raotiwenna. 

Tewakehtakwen  Niio  Roniha  iahothenon 
tehonoronse,  roteweiennonni  karonhia  on- 
wentsia  oni. 

Tewakehtakwen  lesos  Kristos  raonhat- 
siwa  Niio  Roienha  Sonkwawenniio  onkwe 
rotonhon,  ne  roiatison  Rotkon  Roiatato- 
kenti ;  Onwari  roteweton,  iate  kanakwaien- 
teri.  Ethone  si  hoterihontakwe  Konskwirat 
ronwaiatskwe,  roronhiakenhon  ne  lesos, 
ronwaiatanentakton  tekaientannhareke,  ra» 
wenheion,  ronwaiataten,  onwentsiakon 
iehokton,  nok  asenwatontha  niwenniserake 
shotonnheton.  Karonhiake  ieshawenonton, 
etho  kati  nonwa  ieshenteron  tsi  raweienteh- 

lako&  me  Roniha  iah  o then 011  tehonoronse, 
tentesakoiatoretane  neniakonnheke  nok  oni 
niakowentaon. 

Tewakehtakon  oni  ne  Rotkon  Roiatato- 
kenti,  Kentiohkwaien  otiohkwatokenti,  on- 
wentsiakwekon  sakentiohkwat,  iken  teion- 
tatseronniennis  akoiatatokentison,  sewate- 
rakewas  iakoriwaneren ,  entsiontonnhete 
miakowentaon,  iatekakonte  ientsiakonnhe- 
ke.  Ethonaiawen. 

Tsiontateronkwennitha. 

Niio,  ise  sewenniio  tsi  iakionnhe,  iah 
othenon  tesanoronse  satontek  ;  ise  oni  On- 
wari  saiatatokenti,  iahte  senakwaienteri ; 
Wishe  satkon  seronhiakahronon;  Sawatis 
saiatatokenti ;  Tier,  Kor  oni  lesos  hetsise- 
niwennenhawakwe,  sewakwekon  ne  Sewa- 
iatatokenti  karonhiake  tisewanakere,  ise  oni 
hetseriwawase  ne  Sonkwawenniio  lesos,  se¬ 
wakwekon  tsiatontek,  onen  wakeriwaiente- 
rene  tsini  wakeriwaneren  kennontonniont- 
serake,  kewennake,  keweiennake  oni;  ii 

akeriwa,  ii  akeriwa,  ii  akeriwakowa,  Onen 
kati,  Onwari  saiatatokenti,  iate  senakwaien- 
teri ;  Wishe  satkon  seronhiakehronon,  Sa~ 
watis  saiatatokenti,  Tier,  Kor  oni  Iesos  liet- 
siseniwennenhawakwe,  sewakwekon  Sewa- 
iatatokenti  karonhiake  tisewanakere,  ise  oni 
kelseriwawase  ne  Sonkwawenniio  Iesos, 
sewakwekon  kwennitentase  naskwateren- 
maienhase,  aonsonterakewe  tsi  wakeriwa- 
neren.  Ethonaiawen. 

Oieri  nihawennake  ne  Niio . 

1.  Saiatat  ok  Niio  hetsewenniiostak,  raon- 
hatsiwa  rawenniio  tsi  sonnhe. 

2.  Tosa  hetsennaiesat  Rawenniio  raosen- 
na. 

.  Satsterist  iawentatokenton  Niio  rawen- 
nisera. 

4.  Sekonnienstak  iesaienha,  aionnise 
asonnheke. 

5.  Tosa  sheiaset  nonkwe. 

6.  Tosa  satenakwaiesat. 

7.  Tosa  senensko. 


50 


8.  Tosa  seiennowenten. 

9.  Tosa  saskaneksek  kanakwaiesatsera. 

10.  Tosa  saskaneksek  akoren  akowenk, 
aserheke  akenensko. 

Tsiatak  nikawennake  ne  KentiohkwalokentL 

1.  Tsialarak  ohaseratokentonke  Niio  ra- 
wenniserake,  nok  oni  tsi  iawentatokentase- 
rons. 

2.  Satsterist  iawentatokenton  okonha. 

3.  Aonsaiesaronkwase  arahonne  enskat 
tsiniioseres. 

4.  Ahiatienhase  lesos  arahonne  tsinonsa- 
hatonnhete. 

5.  Satsterist  iakawentontietha,  kaieri  ni- 
iokwenraron  konwaiats,  entakta  ne  wenta- 
noronson,  nok  oni  ne  kaieri  niwasontashen 
karoha  tsi  nonsahatonnhete. 

6.  Tosa  sewarak  ronwaiatanentaktonne 
wenniserate. 

7.  Aontaseri  waierite  othenon  tentsenon- 
weronniontake  ne  Rawenniio  nensatonnisa- 
hase. 


51 


lakoriwiiostakon. 

Sewenniio,  tewakehtakon  akwa  oriwiio 
tsinikon  ionkwarionniennis  ne  Kentiohkwa- 
tokenti,  aseken  ise  tisawenninekenhon  niah 
taonton  asennowente. 

Iakorharehon. 

Sewenniio,  akwah  wakerhare  nenskiena- 
wase  tsinakiere  ne  karonhiake  akatsennonni , 
ne^enskitenrate  tsini  sonkwatsennonniatenni 
ne  Iesos,  aseken  ethoniskwarharatstenni. 

Ronwanonwestha  Niio. 

Sewenniio,  sonhatsiwa  konnonwes  akeni- 
konhrakwekon,  aseken  iahtiiaiehewe  tsini 
saianere  ;  nok  ise  sariwake  khenonwes 
akwekon  nonkwe  tsi  nii  nikatatenonwes. 

Tsiontonnhahanonniatha. 

Sewenniio,  onen  wakeriwaienterene  tsini 
wakeriwaneren ;  akwatokenskeiatekattokha; 
wakite  onwe  tsini  wakieren,  niiaweta  kon- 
nakwatenni,  konwennontion.  Onen  kati  non- 

wa  sakatatrewate,  skeriwaswens  tsini  wake- 
riwaneren,  iken  ise  seriwaswens  ne  ieriwa- 
neraks.  Ne  ki  skatatrewatakwa  tsini  kon- 
nonwes,  sonhaa  tsini  satanitenraskon,  son- 
haa  aiesanonwehake  naionttokhake  non- 
kwe.  Onen  kati  nonwa  sewakatonnhaka- 
nonni,  akwa  tewakennikonhrasahaton,ikeb» 
re  iah  nonwenton  taonsakiere  tsinenwe  en~ 
konnheke.  Takitenr,  lesos,  sasanikonrhen 
tsini  wakieren  ;  Wari  saiatatokenti,  taki¬ 
tenr,  takaterennaienhas,  aliakitenre  lesos 
hetsienha,karonhiake  ahakiatinionte  tsinen- 
katonnhokten.  Etho  naiawen. 

Teiontskahonne ; 

Sewenniio,  wakonwenniioste  ne  tekatska- 
honne  \  rasennakon  Roniha,  nok  Roienha 
nok  Rotkon  Roiatatokenti.  Etho  naiawen. 

Tsi  naekwentane , 

Niawen,  Sewenniio,  wasetsienten  ne  kie- 
ronke,  asetsienten  oni  nakatonnhetston  ; 
rasennakon  Roniha,  nok  Roienha  nok  Rot¬ 
kon  Roiatatokenti.  Etho  naiawen. 

IEIATARASTHA  IEIATAR ASERE. 

1.  Aontaiakavoehtakon  tsi  renteron  Okaris- 
tiakon .  lesos,  sewennifo  tsi  konnhe,  tewa- 
kehtakon  kento  sataseton  Okaristiakon,  tsi 
kaieronni  kanatarok  kenha  otsitsia  kenha 
oni  ;  iawet  sane  kanatarok  tsi  tekkanere  ; 
nok  iah  kanatarok  tesken  ;  aseken  sakon- 
waterennaienhase,  tsioterisionne  kanatarok 
kenha,  ise  ki  sawaronk  iotonhon  ;  etho  oni 
iwat  sanekwensakwekon  ne  tionekwaon  sae~ 
sariio;  ne  sakanekwensat  tetsiariwaserakwa- 
ton  nionkwariwaneren.  Etho  oni  kaiatat 
satonnhetston,  aonhaa  tsini  ioiatatokenti?, 
akwa  tsiatakwekon  etho  sataseton  tsi  onkwe 
Niio  oni  nisiatoten.  Sewenniio  tsi  konnhe,. 
iah  ostonha  tekatennowentha  tsi  isen,  tio- 
tkon  enkiterontake  Okaristiakon  ;  okti  ien« 
kiheie  enkatontatseke  ;  ok  oni  taiakostonts- 
te  naionkeriro,  iah  taonton  aonsakatkawe  ; 
ne  tenhnon  senha  enkatatenikonhrahnira- 
tseke,  enkerheke,  raonha  enshakieritse  Tesos 
karonhiake. 

2*  Tahonwanonweraton.  lesos,  sewenoiio 
tsi  konnhe,  sonhaa  iesennakeraton  karon- 
hiake  onwentsiake  oni.  Tekonnonweron- 
nions  ;  ikehre  oni  aiakwawennakwekonha- 
ke  ne  Ratironhiakehronon  ken  to  tiesenni- 
tiohkwaton ,  tiotkon  teiesanonweratons. 
Entekhewennaserete  kati,  enkiron :  lesos 
sonhaa  saiatatokenti,  sonhaa  satanitenras- 
kon,  sonhaa  iah  othenon  te  sanoronse, 
sonhaa  akwa  sewenniio  tsi  konnhe.  Ka- 
ronhiakwekon,  onwentsiakwekon  oni  iesa~ 
sennaiens  ;  aiawen  oktiwakwekon  nonkwe 
aiesanonwene,  aiesawenniioste  oni' 

3.  AiontalkenronniheJce  n'akaonha .  lesos,  se¬ 
wenniio  tsi  konnhe,  Ratironhiakehronon 
tehotinonhianiks  taiesakonsakanerake  tsini 
iotsanit  tsiatanoron.  Oh  kati  nisanikonhro- 
lenhatie  tsi  takatiennire  ?  Iah  ken  te  skia- 
taswenhon  tsini  wakeriwanerahakskon, 
ken  kenonwenseraien  ?  Tenhiwennakwe 
kati  Tier  roiatatokenti,  enkiron  :  tontasaton- 
nek  niha,  Sewenniio,  sotsi  kserohen,  onwa 
tsiokonteenkonhiesate ;  katiken  nii  konkwe 

nakerheke  aliakataweiaten  nenerawen- 
niio  tsi  konnhe  ?  Enskat  ok  kati  aontasatati, 
ok  sa  ok  enskaiewentane  n’akatonnhetston. 

4.  Aonsahonwatatrewaten.  Iesos,  sewenniio 
tsi  konnhe,  akwa  wakenikonhranonwaks3 
tsini  konsentenni,  iawetowanen  konwen- 
nontion.  Aiawen  taonteranekare  nakeri 
kenha  ne  ioriwanonwehon  ne  iotaksen, 
aontonkkaserahrihon  tsi  naonkenikonhra- 
nonwakseke,  ok  taionawentonheke  nokaseri 
kenha,  ne  asteson  akatstarhakwaneseke 
tsini  iotsanit  konnikonhraksaton  tsinahe  tsi 
konnhe.  Tokenske,  Sewenniio,  sakatateni- 
konhraswen  tsini  wakeriwanerahakskon, 
akwa  wakaterientasha,  iahnonwenton  etho 
taonsakiere  tsinenwe  enkonnheke. 

5.  Ahonwaskanekseke.  Iesos,  sewenniio  tsi 
konnhe,  iahte  sanekherens  tsini  wakiatane- 
warat,  senha  kati  ok  isehre  akheiatienhase. 
Onen  kati  wakonwennarakwe,  tenkonsteri- 
hate  oni,  enkiron :  Iesos,  takitenr,  takiati- 
sakha,  satatenaktaseronnien  niare,  nok  en- 
satatiatente  nakontskwenakon  onen  waka- 


lt@tkeatsi  akatonnhetston,  tolia  onte  ken- 
koionsere,  iahteskasatste  tsini  kaiatakenhe- 
imis,  ne  tsini  iokarewaton  ne  kariwaneren. 
Jiomsasetsieute  tsini  satanitenraskon,  iah 
#ni  othenon  te  sanoronse,  ethonaiawen. 


IEIATARASTHA  NONEN  IAKOIATARAON. 

1.  Tahonwanonweraton.  Xesos,  sewenniio 
tsi  konnhe,  tekonnonweratons  nonwa  sata- 
seton  nakontskwenakon  ;  ionehrakwat,  Se¬ 
wenniio,  tsi  nonkiatawen  nonwa,  ise  takia- 
tison,  ise  seskiatontakwen  nonwentsiakon ?• 
takwenheiase  tekaientannhareke,  tsisata- 
tonnheton,  karonhiake  nonwa  iesesiteron, 
katkeha  oni  tenteskiatoretane,  ise  akwa 
sewenniio  tsi  konnhe,  Niio,  onkwe  oni 
nisiatoten,  takatienni  nonwa  Okaristiakon, 
iahse  konkwe  teken,  tsini  ionewarat  kiata- 
ksen,  wakeriwanerahakskon,  aniot  otsinon- 
wa  okenrake  wateseres,  okenrake  tewakien- 
takon,  katkeha  oni  okenra  enskaton.  Sewa- 
kwekon  kati  sewaronhiakehronon,  ise  oni 

sewaiatatokenti  okonha,  takwentenr,  ta~ 
kwaienawas  niha,  aetewawennakwekonha- 
ke,  atsitewatonren  ne  Rawenniio,  tsinl 
hotanitenraskon,  rakatienni  nonwa  Okaris- 
tiakon. 

2.  Ahonioanonwehake  lesos  akonihonhr «- 
kvoekon.  Tesos,  sewenniio  tsi  konnhe,  son- 
hatsiwa  tsini  tsiatanoron,  akwa  kati  tetsia- 
tiestha  nonwa  nakatonnhetston,  isehre  iah- 
tekakonte  taiakiateranekenseke.  Wakeneh- 
rakwas,  Sewenniio,  tsini  sken  on wes,  iah- 
teskiataswens  tsini  kiataksen.  Katke  non- 
wenton  ethoni  iontatenonwehon  ?  Aonki- 
tehake  naonkenoronseheke  nakonnonwe- 
hake  tsini  kasatste  n’akenikonhra.  Onen  kati 
tokenske  konnonwes  akenikonhrakwekon  : 
ne  ki  konnonwestakwa  tsini  sanikonhriio.^ 
tsini  satanitenraskon  ;  aiawen  tiotkon  akon- 
nonwehake  tsinenwe  enkonnheke  ! 

3,  Ahonwaneken  nahoten  teiaketonwentsioni ; 
lesos  sewenniio  tsi  konnhe,  sonhaa  tsini  sa¬ 
tanitenraskon,  tiotkon  takwennontonnionse 
isehre  :  akhetenre  n’iakonkwe.  Teskanere 

nonwa  tsi  iotent  nakatonnhetston,  akwekon 
tiioiewas  loianerenstakvva  aahoten  ;  senha 
isehre  aionkeneken.  Onen  ki  wakonwenna- 
rakwe.  Ken  kaien  akwa  wakaskaneke,  ike- 
hre,  ahakitenre,  aonsahonikonhrhen  tsini 
iaweta  konnikonhraksaton,  akwektsihon 
aonsonterakewe  tsini  wakeriwaneren.  Nok 
are  oia,  Sewenniio,  konniahesen,  ikehre 
ahakenikonhrahnirate,  asakoriste  notkonse- 
raksen,  kieronke  nok  oni  nonkwe  okon  ka- 
neka  naontaionkenikonhrotakoh^,  tosa  ai- 
onkesenni.  Katakitenr  niha,  Sewenniio,  na- 
onton  tsini  wakenikonhroten,  karo  akiheie, 
tosa  aonsakonnakwaten. 

4.  Ahonwawenniioste  eiatakwekon.  Iesos,  se¬ 
wenniio  tsi  konnhe,  iah  othenon  te  tiotokte 
tsini  skitenraton  tsi  takatienni  Okaristia- 
kon;  akwa  sasahaton  tsini  saientatie,  iah 
enskatha  te  satatienni,  iken  takewenniioston 
tsieronke,  sanekwensa,  satonnhetston,  sa- 
wenniiosera  akwekon  ki  tsini  siatoten.  Aon- 
kitehake  niahtakonnakeren  ;  onen  kati 
wakoniataienhase  akotonnhetston,kenikwe- 

konhatie  ne  kieronke ;  konwenniiosta  oni  ne 
kehiarakwa,  tekiatoretakwa,  kaskanektha  ; 
iah  enskatha  takatatienhase,  aseken  othenon 
wakientatie,  ise  takitenron  ;  akwekon  kati 
sakonhion,  akwa  seriasakon  ionsakionte„ 
Takitenr  nisa,  Iesos,  serakef  niotaksen,  ka- 
neka  nonnaioranentakonhake,  aontiesen- 
hake  tiotkon  askiatonweskwen  tsinenwe 
enkonnheke,  nok  askiatinionte  karonhiake, 
tsinenkatonnhokten,  ethonaiawen. 

Ahonwasennaien  Roniha,  nok  Roienha, 
nok  Rotkon  Roiatatokenti ; 

Tsiniiotonne  tsinahe,  nok  nonwa,  nok  oni 
tsinenwe  iatekakonte  iahtakariwentane. 
Ethonaiawen. 

v.  Ashetenre,  Sewenniio,  tsi  tetieseronni- 
atha  tetieron  ; 

r.  Ne  ashetenrate  tsini  satanitenraskon. 

ANGELUS. 

Rawennio  tonnhaon  raronhiakehronon, 
Onwari  rahroriane;  nok  ethone  Niio  Rc- 
ienha  rotiataten  kaiatakon,  Rotkon  Roiatato¬ 
kenti  roiatonni.  Onwari  tckonnohronhwanion.. . 

Ken  kite  roil  raowenk  ne  Rawenniio  tsi 
konnhe,  etho  kati  niiawen  tsini  sewennoten. 
Onwari  tekonnohronkw anion .... 

Onen  onkwe  rotonhon  Niio  Roienha,  o- 
nen  wasonkwennakeratse.  Onwari  tekonnoh- 
ronkwanion ... 

v.  Takwaterennaienhas  ise  Niio  hetsien- 
ha  iotonlion  ; 

r.  Aiawen  taiakwatentsa  tsini  sonkwarha- 
ratstenni. 

Sewennio  tsi  iakionnhe,  okstentsi  takwen- 
tenron  tsi  takwatokenstenni  tsi  onkwe  ro¬ 
tonhon  n’Hetsienha,  ethone  siharorianon 
ne  raronhiakehronon  n’Onwari  ;  takwen- 
tenrat  kati  tsini  sonkwaronhiakense  nok  tsi 
sonkwenheiase,  aontiesenhake  aonsasakwa- 
ierenhake  ne  shotonnheton  ;  raonha  lesos 
Sonkwawenniio  iakwawennakwekon  tsi 
kwennitentase,  ethonaiawen. 

SUB  TUUM. 

Etho  ionkwatekwashen  tsi  tesiteron,  saia- 
iatokenti  Niio  hetsienha,  tosa  skenhronni- 

hek  tsi  kwennitentase  ;  nok  otheiiou  nenion- 
lcwaiatawen  ne  kanoron,  askwaiatanons- 
tatseke  ne  ionkaronniatha,  iahte  senakwa- 
ienteri,  saiatanehrakwat,  tsiatanoron,  etho- 
naiawen. 

Saiatatokenti  ne  sateionkiiats,  ise  oni  se- 
wakwekon  ne  sewaiatokentison  karonhiake 
tisewanakere  ;  onen  nonwa  sewakwatse 
kowa,  takwentenr  takwaterennaienhas  ason- 
kwentenrheke  ne  Rawenniio,  iaetewakwe- 
konhake  karonhiake  tsinenwe. 

Iesos  iesanekanonten  otsate  otsitsiatken 
tekaieston,  takwentenr  tosa  akenekakaste. 

Onwari  saiatatokenti  iah  othenon  tesaia- 
toronhon  sasatiata,  takwaterennaienhas  ne 
kwaniahesen. 

Onwari  saiatatokenti  iontekwashentakwa 
niakoriwaneraliakskon,  takwaterennaien¬ 
has. 

Sewenniio,  wakiatonti  noneshonhronon, 
onkerihonti  noneshonhronon  aoriwaokon. 
Tokenkse,  Sewenniio,  iah  nonwa  taionke- 
wennakaratate  ;  akwa  nonwa  ii  wakiatonti 
noneshonhronon  ;  ii  onkerihonti  noneshon- 

hronon  aoriwaokon  ;  onkerihonti  kanaiese- 
ra,  kanakwaiesatsera  ;  onkerihonti  iakonon- 
warahtontha  iakononwaroriatha ;  onkeri¬ 
honti  kanakwensera,  atatswenhon  ;  sonhaa 
Sewenniio,  wakonwennioste  tsi  konnhe  nok 
tsi  enhiheie,  ethonaiawen. 


VENI  SAN  GTE. 

Karo  kase,  Satkon  Saiata token ti,  sheia- 
tienhas  nonvva  sheienokonha,  nok  satekat 
raoneriane  iesanonwestha  nakatsiroten. 

v.  Aontaskwatenniethase  sanikonhrata- 
kenti. 

r.  Ase  aonsonton  nonwentsiakwekon  tsi 
iakoriwiioston. 

Niio  Sewenniio,  ise  hetsennhaon  ne  Rot- 
kon  Roiatatokenti  asonkwarihonnienniheke 
nonkwanikonhrakon ;  askwentenre  aiakwa- 
tontatseke  tiotkon  tsina  tesonkwaswateten- 
nis,  aiawen  aiakwatkathoseke  tiotkon  tsini 
sakotsennonniatennis  ne  iakoriwakwarision 
tsi  iakoriwiioston  :  ne  askwentenrate  lesos 
tsiatatienha  sonkwaronhiakense  nok  son- 
kwenheiase,  ethonaiaweiio 

Onvoari  iakotenratha. 

Wari  saiatatokenti,  sonhaa  iah  nonwen- 
ton  tesaiatoronhon  ne  iotaksen,  sehiarak  nisa 
tsi  iahnonwenton  te  iakohronken  naseiate- 
wenteton  kaneka  iakonitenton  iakonwen- 
nonke  satanitenrasera,  naiesauiahese  nase- 
iatakennha.  Ii  kati  nonwa  wakeriwanera- 
hakskonkowa,  akwa  tewakennikonrakonta- 
kwenhatie  tsi  konhiatisakoahatie  ;  ise  taki- 
enha  ne  iesennakeraton  niahte  ienakwaien- 
teris ;  sasitakta  wakatiskwentaren,  teskka- 
nere  wakons&enane  tsi  tsiteron,  tsini  wakh- 
wishenne  nakeriwanerahaksera  ;  okenrake 
katerakenries  tsini  skatatswens.  0  ise  het- 
sienha  ne  Niio.  satetsiatanitenron,  senis- 
tenseriio  kowa,  tosa  sakenhraten  tsini  kon- 
hiennitentase  naskitenre  naonsakatatrewa- 
te  onwe ;  asatahonsiioste  tenhnon  tsi  wakate- 
rennaien,  nok  asatontate  naskaterennaien- 
hase,  naonkeriwiiostonhake,  ethonaiawen. 

EN  EGO  0  BONE. 

O  lesos  sanikonhriio,  Iesos  satanitenras- 
kon,  teskanere  nonwa  tekoniatontsotani ; 


tewakennikonhrasahaton  tsi  koniennitenta- 
se,  akwa  asiaton  onwe  nakeriane  :  aonton- 
kwehtakonhake  tsi  wakeriwiioston ;  aonker 
hareke  naskitenre  ;  iosatste  akonnoronkwa- 
ke  tsinenwe  ;  tiotkon  akatatswenseke  tsini- 
kon  tewakaterientawenriehon  nonwentsia- 
ke  ;  tiotkon  oni  aonkwaterientasonhonhake 
nok  sa  ok  aonsakatatrewate  nothenon  en- 
wakennhike  ;  tiotkon  oni  akerheke  taonsa- 
keriwaserako  nakeriwanerahaksera  okon* 
tsi  tenkiatoretake,  iawet  tenkkanerake  na~ 
kenikonhrakon  tsi  teiesawehestanion  tsiata- 
kwekon  ;  akeriwanoronkwake  tsini  skwen- 
tenron  nethone,  nok  aonkenikonhranon- 
wakseke  tiotkon  tsini  iesaiesaton  nonkwe  ; 
nene  tahonenne  totrorihne  naonnise  ne 
ronontiio  nok  rotokensehakwe  Tafit  tsi  ra- 
tonhakwe  :  Teionkesnonsaweheston,  teion- 
kwasitaweheston,  nok  iakosetanion  nakstien 
okon  tsini  ionkieren.  Ise  hiatrorihakwe,  o 
lesos  sonhaa  tsini  saiatanonwet !  ne  kati 
nonwa  askwentenrate.. 


Montreal — Imp.  J.  Chapleau  4'  Fils,  31  rue  Cotte. 

